钦定古今图书集成/理学汇编/字学典/第152卷 > 《本草纲目》 > 《主治》
## 钦定古今图书集成/理学汇编/字学典/第152卷 > 《本草纲目》 > 《主治》

李时珍曰：“楮纸烧灰，止吐血、衄血、血崩、金疮出血。”
《圣惠》曰：“竹纸包犬毛烧末，酒服止疟。”

李时珍曰：“藤纸烧灰，傅破伤出血，及大人小儿内热
衄血不止。用故藤纸瓶中烧存性二钱，入麝香少许，
酒服。仍以纸撚包麝香，烧烟熏鼻。”

又曰：“草纸作撚，纴痈疽，最拔脓。蘸油燃灯，照诸恶疮
浸淫湿烂者，出黄数次取效。”

又曰：“麻纸，止诸失血，烧灰用。”

又曰：“纸钱主痈疽将溃，以筒烧之，乘热吸患处，其灰
止血，其烟久嗅，损人肺气。”